open-index/open-wikipedia-markdown huggingface dataset:
เคที โอไบรอัน

**เคที เอ็ม. โอ'ไบรอัน** (;(เกิด 12 กุมภาพันธ์ พ.ศ. 2532) เป็นนักแสดง นักเขียน และนักศิลปะการต่อสู้ชาวอเมริกัน เธอมีชื่อเสียงจากบทบาทของเธอในบทเจ้าหน้าที่สื่อสารของจักรวรรดิ Elia Kane ในซีซั่นที่สองและสามของเรื่อง *[[เดอะแมนดาลอเรียน]]*, จอร์จในซีรีส์ซอมบี้ของ Syfy เรื่อง *[[Z Nation]]* ผู้พันซาราห์ เกรย์ในซีรีส์ซูเปอร์ฮีโร่ของเดอะซีดับเบิลยูเรื่อง *[[Black Lightning (ละครโทรทัศน์)|Black Lightning]]*, เจนโทรราในเรื่อง *[[แอนท์-แมน และ เดอะ วอสพ์: ตะลุยมิติควอนตัม]]* และคิมบอลล์ในเรื่อง *[[ชี.ล.ด์. ทีมมหากาฬอเวนเจอร์ส]]*

## อ้างอิง

## แหล่งข้อมูลอื่น
* 
* 

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2532
หมวดหมู่:จักรวาลภาพยนตร์มาร์เวล
วิลเลียม แจ็กสัน ฮาร์เปอร์

**วิลเลียม ฟิตซ์เจอรัลด์ ฮาร์เปอร์** (; เกิด 8 กุมภาพันธ์ พ.ศ. 2523) หรือชื่อในวงการว่า **วิลเลียม แจ็กสัน ฮาร์เปอร์** เป็นนักแสดงและนักเขียนบทละครชาวอเมริกัน เขามีชื่อเสียงจากการแสดงเป็น ชิดี้ อานากอนเย ในภาพยนตร์ตลกของบริษัทแพร่สัญญาณแห่งชาติเรื่อง *[[The Good Place]]* (2016–2020) ซึ่งเขาได้รับการเสนอชื่อเข้าชิงรางวัล Primetime Emmy Award สาขานักแสดงสนับสนุนดีเด่นในซีรีส์ตลก ในปี ค.ศ. 2022 เขาได้แสดงนำในซีรีส์ตลกแนวลึกลับเรื่อง *[[The Resort (TV series)|The Resort]]* ในปี ค.ศ. 2023 เขาแสดงเป็น Quaz ในภาพยนตร์ของจักรวาลภาพยนตร์มาร์เวลเรื่อง *[[แอนท์-แมน และ เดอะ วอสพ์: ตะลุยมิติควอนตัม]]*

## อ้างอิง

## แหล่งข้อมูลอื่น
* 
* 

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2523
หมวดหมู่:จักรวาลภาพยนตร์มาร์เวล
ฟาโรห์ในคัมภีร์ไบเบิล

คัมภีร์ไบเบิลกล่าวถึง**[[ฟาโรห์]]** (, *Parʿō*) แห่งอียิปต์พระองค์ต่าง ๆ รวมถึงฟาโรห์ที่ไม่ระบุพระนามในเหตุการณ์ที่เล่าในคัมภีร์โทราห์ เช่นเดียวกับฟาโรห์ที่ระบุพระนามในภายหลังอีกหลายพระองค์ ซึ่งบางส่วนมีตัวตนจริงในประวัติศาสตร์หรือสามารถพิสูจน์ได้ว่าเป็นฟาโรห์พระองค์ใดในประวัติศาสตร์

## ฟาโรห์ที่ไม่ปรากฏพระนาม

### ในหนังสือปฐมกาล

 เล่าเรื่องที่อับรามย้ายไปไปอียิปต์เพื่อหนีช่วงกันดารอาหารในคานาอัน อับรามกังวลว่าฟาโรห์ (ที่ไม่ปราฏพระนาม) จะสังหารตนและชิงซารายภรรยาของตนไป อับรามจึงบอกซารายให้บอกว่าเธอเป็นน้องสาวของอับราม ในที่สุดทั้งคู่ก็ถูกเรียกตัวไปเข้าเฝ้าฟาโรห์ แต่พระเจ้าทรงทำให้เกิดภัยพิบัติต่าง ๆ แก่ฟาโรห์เพราะฟาโรห์ตั้งใจจะอภิเษกสมรสกับซาราย เมื่อฟาโรห์ทรงทราบความจริงว่าซารายเป็นภรรยาของอับราม จึงทรงปล่อยตัวซารายและมีรับสั่งให้อับรามพาภรรยาและเก็บข้าวของกลับไปคานาอัน 

ในบทท้าย ๆ ของหนังสือปฐมกาล (ปฐมกาล 37-50) เล่าเรื่องที่โยเซฟบุตรชายของยาโคบถูกเหล่าพี่ชายของตัวเองขายให้ไปเป็นทาสในอียิปต์ แต่ภายหลังโยเซฟได้รับการเลื่อนตำแหน่งจากฟาโรห์ (ที่ไม่ปรากฏพระนาม) ให้เป็นผู้ดูแลราชสำนักแห่งอียิปต์ และภายหลังได้รับอนุญาตให้พาบิดา เหล่าพี่ชาย และครอบครัวมาอาศัยที่ดินแดนโกเชน (ทางตะวันออกของดินดอนสามเหลี่ยมปากแม่น้ำไนล์ อยู่บริเวณนคร Faqus ในปัจจุบัน) ในอียิปต์ นักเขียน Ahmed Osman ให้ความเห็นว่าฟาโรห์พระองค์นี้คือฟาโรห์ทุตโมสที่ 4 และโยเซฟคือบุคคลชาวอียิปต์ที่ชื่อ Yuya นักวิชาการคนอื่น ๆ ส่วนใหญ่ปฏิเสธคำกล่าวอ้างของ Osman

### ในหนังสืออพยพ
ในหนังสืออพยพ ชาวอิสราเอลที่เป็นผู้สืบเชื้อสายของบุตรชายยาโคบที่อาศัยในดินแดนโกเชนอยู่ภายใต้การปกครองของฟาโรห์พระองค์ใหม่ผู้ทรงกดขี่ชาวฮีบรู พระองค์บังคับให้ชาวฮีบรูให้ทำงานอย่างหนักเป็นเวลานาน รวมไปถึงการสร้างเมืองปิธมและราเมเสส การทำปูนสอและอิฐ พระองค์ยังมีรับสั่งให้สังหารเด็กชายชาวฮีบรูที่เกิดใหม่เพื่อลดจำนวนชาวฮีบรู เนื่องจากพระองค์ทรงกังวลเกี่ยวกับจำนวนประชากรชาวฮีบรูที่เพิ่มมากขึ้น (ชิฟราห์และปูอาห์พยายามจะยับยั้งเรื่องนี้ในช่วงสั้น ๆ แต่ไม่เป็นผล) โมเสสชาวเผ่าเลวีได้รับการช่วยชีวิตโดยแม่ของโมเสสที่สั่งให้มิเรียมพี่สาวของโมเสสคอยจับตาดูโมเสสหลังจากที่ทารกโมเสสถูกวางลงในตะกร้าต้นกกในแม่น้ำไนล์ พระราชธิดาของฟาโรห์พบโมเสสในตะกร้าจึงทรงรับเลี้ยงโมเสสเป็นโอรสบุญธรรม มิเรียมทูลถามพระราชธิดาของฟาโรห์ว่าจะให้หาหญิงชาวอิสราเอลมาช่วยเป็นแม่นมดูแลเด็กหรือไม่ จากนั้นจึงพามารดาของโมเสสเองมาเข้าเฝ้า มารดาของโมเสสจึงได้เลี้ยงดูโมเสสภายใต้การคุ้มครองของราชวงศ์ ภายหลังโมเสสกลับไปอยู่กับพระราชธิดาของฟาโรห์และเติบโตในฐานะสมาชิกของราชวงศ์ 

## อ้างอิง

## บรรณานุกรม
*
*
*
*

หมวดหมู่:บุคคลจากหนังสือปฐมกาล
หมวดหมู่:บุคคลจากหนังสืออพยพ
หมวดหมู่:บุคคลจากหนังสือพงศ์กษัตริย์
หมวดหมู่:บุคคลนิรนามในคัมภีร์ไบเบิล
โนแมด

**โนแมด** ( ย่อมาจาก Need Our Microphone And Dances) เป็นวงบอยแบนด์สัญชาติเกาหลีใต้ ก่อตั้งโดยโนแมดเอ็นเตอร์เทนเมนต์ วงมีสมาชิกทั้งหมดห้าคน ได้แก่ Sangha, Doy, One, Rivr และจุนโฮ พวกเขาเปิดตัวอย่างเป็นทางการเมื่อวันที่ 28 กุมภาพันธ์ ค.ศ. 2024 ด้วยอีพีชื่อ *โนแมด* ซึ่งใช้ชื่อเดียวกับวง และประกาศยุบวงเมื่อวันที่ 12 มกราคม ค.ศ. 2026 โดยระบุว่าสาเหตุเกิดจากปัญหาด้านการบริหารจัดการภายใน

## ผลงานเพลง
### อีพี

## อ้างอิง

## แหล่งข้อมูลอื่น
* 
* 
* 
* 

หมวดหมู่:กลุ่มดนตรีที่ก่อตั้งในปี พ.ศ. 2567
หมวดหมู่:กลุ่มดนตรีเคป็อป
หมวดหมู่:เคป็อป
หมวดหมู่:ศิลปินสังกัดโนแมดเอนเตอร์เทนเมนต์
หมวดหมู่:นักร้องเกาหลีใต้
หมวดหมู่:บอยแบนด์เกาหลีใต้
หมวดหมู่:กลุ่มดนตรีป็อปสัญชาติเกาหลีใต้
หมวดหมู่:กลุ่มดนตรีสัญชาติเกาหลี
หมวดหมู่:กลุ่มดนตรีที่ยุบเลิกในปี พ.ศ. 2569
หมวดหมู่:วงกลุ่มห้าสัญชาติเกาหลีใต้
วิบ

**วิบ** () เป็นบอยกรุ๊ปเกาหลีใต้ภายใต้การดูแลของซีเจเอสเอนเตอร์เทนเมนต์ กลุ่มประกอบด้วยสมาชิก 8 คน ได้แก่ เจย์เดอร์, ฮาซึง, จินบอม, ยูกอน, ลีจอง, แจฮา, อินฮง และวอนจุน พวกเขาเปิดตัวเมื่อวันที่ 8 พฤศจิกายน พ.ศ. 2566 ด้วยซิงเกิลอัลบั้มชื่อ *Cut-Out* 

## ผลงานเพลง
### อีพี

## อ้างอิง

## แหล่งข้อมูลอื่น
* 
* 
* 
* 
* 

หมวดหมู่:กลุ่มดนตรีที่ก่อตั้งในปี พ.ศ. 2567
หมวดหมู่:กลุ่มดนตรีเคป็อป
หมวดหมู่:เคป็อป
หมวดหมู่:ศิลปินสังกัดซีเจเอสเอนเตอร์เทนเมนต์
หมวดหมู่:นักร้องเกาหลีใต้
หมวดหมู่:บอยแบนด์เกาหลีใต้
หมวดหมู่:กลุ่มดนตรีป็อปสัญชาติเกาหลีใต้
หมวดหมู่:กลุ่มดนตรีสัญชาติเกาหลี
อารายิก ฮารุตยุนยัน

**อารายิก วลาดีมีร์ ฮารุตยุนยัน** (; เกิดวันที่ 14 ธันวาคม ค.ศ. 1973) เป็นนักการเมืองชาวอาร์มีเนียที่ดำรงตำแหน่งประธานาธิบดีสาธารณรัฐนากอร์โน-คาราบัคที่เป็นเอกราชโดยพฤตินัยคนที่ 4 ในเดือนพฤษภาคม ค.ศ. 2020 ถึงกันยายน ค.ศ. 2023 เขาเคยดำรงตำแหน่งนายกรัฐมนตรีคนที่ 6 ภายใต้การนำของประธานาธิบดี บาโก ซาฮักยัน และนายกรัฐมนตรีคนสุดท้ายใน ค.ศ. 2007 จนกระทั่งยุบเลิกตำแหน่งใน ค.ศ. 2017 และดำรงตำแหน่งรัฐมนตรีแห่งรัฐอาร์ทซัคคนที่ 1 ใน ค.ศ. 2017 จนกระทั่งลาออกใน ค.ศ. 2018 ฮารุตยุนยันนำอาร์ทซัคผ่านสงครามนากอร์โน-คาราบัค ค.ศ. 2020 ต่ออาเซอร์ไบจาน ซึ่งทำให้สาธารณรัฐสูญเสียดินแดนที่เคยควบคุม เขาลาออกท่ามกลางการปิดล้อมนากอร์โน-คาราบัคของอาเซอร์ไบจานในวันที่ 1 กันยายน ค.ศ. 2023

ณ วันที่ 3 ตุลาคม ค.ศ. 2023 ตัวเขากับArkadi Ghukasyan และบาโก ซาฮักยัน อดีตประธานาธิบดีทั้งสองคน กับอดีตประธานรัฐสภา ดาวิต อิชคันยัน ถูกคุมตัวโดยบริการรักษาความปลอดภัยของรัฐแห่งอาเซอร์ไบจานและนำพาตัวไปที่บากู

## อ้างอิง

หมวดหมู่:บุคคลจากสเตพานาแกร์ต
หมวดหมู่:ประธานาธิบดีสาธารณรัฐอาร์ทซัค
หมวดหมู่:นายกรัฐมนตรีสาธารณรัฐอาร์ทซัค
หมวดหมู่:ศิษย์จากสถาบันเศรษฐกิจแห่งรัฐเยเรวาน
หมวดหมู่:ศิษย์จากมหาวิทยาลัยอาร์ทซัค
หมวดหมู่:รัฐมนตรีแห่งรัฐสาธารณรัฐอาร์ทซัค
หมวดหมู่:นักโทษและผู้ถูกกักขังในประเทศอาร์เซอร์ไบจาน
แพลตฟอร์มคอมพิวเตอร์

**แพลตฟอร์มคอมพิวเตอร์** () เป็นสภาพแวดล้อมซึ่งซอฟต์แวร์ต้องอาศัยหรือต้องใช้และเป็นพื้นฐานเพื่อให้ซอฟต์แวร์นั้นสามารถทำงานได้ อาจเป็นฮาร์ดแวร์หรือระบบปฏิบัติการ หรือทั้งสองอย่างก็ได้ และในบางครั้งยังอาจรวมถึงเว็บเบราว์เซอร์และเอพีไออีกด้วย แพลตฟอร์มคอมพิวเตอร์แต่ละแพลตฟอร์มมีระดับการกำหนดสาระสำคัญ (abstraction level) ในด้านต่าง ๆ แตกต่างกัน เช่น สถาปัตยกรรมคอมพิวเตอร์ เป็นต้น

แพลตฟอร์มอาจถูกมองว่าเป็นเงื่อนไขบังคับอย่างหนึ่งในกระบวนการพัฒนาซอฟต์แวร์ เนื่องจากแต่ละแพลตฟอร์มมีฟังก์ชันและข้อจำกัดแตกต่างกัน ซึ่งถือว่าเป็นข้อเสียอย่างหนึ่ง แต่ก็มีข้อดีต่อกระบวนการพัฒนาอยู่เช่นกันเนื่องจากมีฟังก์ชันระดับต่ำ (low-level functionality) ซึ่งเป็นฟังก์ชันพื้นฐานรองรับและสามารถนำไปใช้งานได้ทันที ตัวอย่างเช่น ระบบปฏิบัติการอาจเป็นแพลตฟอร์มที่มีการกำหนดสาระสำคัญในด้านฮาร์ดแวร์แตกต่างกัน แต่ก็มีคำสั่งพื้นฐานสำหรับการบันทึกไฟล์หรือการเข้าถึงเครือข่ายพร้อมให้ใช้งาน

## ดูเพิ่ม
* ข้ามแพลตฟอร์ม

## อ้างอิง

หมวดหมู่:แพลตฟอร์มคอมพิวเตอร์
ต่อตระกูล จันทิมา

**ต่อตระกูล จันทิมา** มีชื่อเล่นว่า **ป้อม** เป็นนักแสดงชายชาวไทย ปัจจุบันเป็นนักแสดงอิสระ รับบทสมทบเป็นส่วนใหญ่

## เข้าสู่วงการ
ต่อตระกูลมีผลงานในวงการชิ้นแรกคือละครโทรทัศน์เรื่องนางอาย เมื่อปี 2538 ทางช่อง 3 โดยแสดงเป็น หลิว ตามมาด้วยบท เหน่ง สไตลิสต์ประจำนิตยสารในละครโทรทัศน์เรื่องรักคุณเข้าแล้วอย่างกระทันหัน ทางช่อง 7 เมื่อปี 2543 จากนั้นจึงได้สมัครเป็นนักเรียนการแสดงของบางกอกการละคอนของทาง ช่อง 3 ต่อมาในปี 2545 เขาได้ร่วมแสดงในละครพีเรียดเรื่องนิราศสองภพ

ในปี 2546 ต่อตระกูลได้แสดงละครพีเรียดอิงประวัติศาสตร์เรื่องสายโลหิต แสดงเป็น พันสิงห์ คนสนิทของขุนไกร ตามมาด้วยบท หม่อมเจ้าวงศธร สาธร หรือ ท่านชายตั้ว แห่งวังสาธร ในละครเรื่องแต่ปางก่อน เมื่อปี 2548 จากนั้นในปี 2553 เขาได้ร่วมแสดงในละครเวทีเรื่องหงส์เหนือมังกรของซีเนริโอ โดยแสดงเป็น สมชัย จงเจริญเกียรติ หรือเฮียไฮ้ จากนั้นจึงมีผลงานเรื่อยมาจนถึงปัจจุบัน

## ผลงาน
### ละครโทรทัศน์

## อ้างอิง

หมวดหมู่:นักแสดงละครโทรทัศน์ชายชาวไทย
หมวดหมู่:บุคคลที่เกิดในปี พ.ศ. 2516
หมวดหมู่:นักแสดงอิสระชาวไทย
หมวดหมู่:นักแสดงละครเวทีชายชาวไทย
วัดแก่งกระจาน

**วัดแก่งกระจาน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแก่งกระจาน อำเภอแก่งกระจาน จังหวัดเพชรบุรี ที่ดินตั้งวัดมีเนื้อที่ 22 ไร่ 2 งาน 79 ตารางวา

วัดแก่งกระจานตั้งเมื่อวันที่ 13 มิถุนายน พ.ศ. 2529 เริ่มแรกตั้งเป็นที่พักสงฆ์และได้อาราธณาพระสงฆ์จากวัดท่าคอยมาอยู่จำพรรษา คือ พระครูสังฆรักษ์วิเชียรธมฺมรกฺขฺโต ต่อมาท่านได้มรณภาพ พระกิ่งสารสมฺปนฺโน เป็นผู้ดูแล ท่านได้ลาสิกขา พระวินัย ปิยธโร เป็นผู้ดูแล จนเมื่อ พ.ศ. 2529 ได้รับอนุญาตตั้งวัดชื่อว่า "วัดแก่งกระจาน" ได้รับพระราชทานวิสุงคามสีมา เมื่อวันที่ 12 กันยายน พ.ศ. 2529 เขตวิสุงคามสีมา กว้าง 15.80 เมตร ยาว 39.30 เมตร ด้านการศึกษามีโรงเรียนพระปริยัติธรรมแผนกธรรมเปิดสอนเมื่อ พ.ศ. 2529 โรงเรียนพระปริยัติธรรมแผนกสามัญ เปิดสอนเมื่อ พ.ศ. 2536

อาคารเสนาสนะประกอบด้วย อุโบสถ กว้าง 8.50 เมตร ยาว 21 เมตร สร้างเมื่อ พ.ศ. 2526 เป็นอาคารคอนกรีตเสริมเหล็ก ศาลาการเปรียญ กว้าง 7 เมตร ยาว 34 เมตร สร้างเมื่อ พ.ศ. 2543 เป็นอาคารไม้ กุฏิสงฆ์ จำนวน 6 หลัง เป็นอาคารไม้ 1 หลัง ครึ่งตึกครึ่งไม้ 4 หลัง หอสวดมนต์ กว้าง 15.20 เมตร ยาว 21.50 เมตร สร้างเมื่อ พ.ศ. 2520 เป็นอาคารไม้ ศาลาอเนกประสงค์ กว้าง 7 เมตร ยาว 34 เมตร เป็นอาคารไม้ สร้างเมื่อ พ.ศ. 2520 และศาลาบำเพ็ญกุศล จำนวน 1 หลังสร้างด้วยไม้

เจ้าอาวาสรูปปัจจุบัน คือ พระครูอุปถัมภ์วัชรกิจ(วินัย ปิยธโร) ตั้งแต่พ.ศ.2529-ปัจจุบัน

## อ้างอิง

แก่งกระจาน
หมวดหมู่:อำเภอแก่งกระจาน
จอมคนมากเล่ห์

***จอมคนมากเล่ห์*** () เป็นซีรีส์อเมริกันแนวดราม่าอาชญากรรมสร้างโดยเดวิด ชอร์ และไบรอัน แครนสตัน ซีรีส์นี้บอกเล่าเรื่องราวของมาริอุส โยซิโปวิช (โจวานนี รีบีซี) นักโทษที่ถูกปล่อยตัวซึ่งใช้ตัวตนของพีท เมอร์ฟี เพื่อนร่วมห้องขังเพื่อหลบหนีจากอดีตอันเลวร้าย ซีรีส์เรื่องนี้ยังมีนักแสดงสมทบมากมายอาทิ มาริน ไอร์แลนด์, เชน แมคเร, ไลบ์ บาเรอร์, ไมเคิล เดรเยอร์, ปีเตอร์ เกเรตี และ มาร์โก มาร์ตินเดล เริ่มออกอากาศตอนแรกเมื่อวันที่ 7 สิงหาคม 2015 และได้รับคำสั่งให้สร้างเป็นซีรีส์เต็มรูปแบบในเดือนกันยายนปีเดียวกัน ชอร์ออกจากตำแหน่งผู้อำนวยการสร้างเมื่อต้นปี 2016 และถูกแทนที่โดยเกรแฮม โยสต์ ซึ่งรับหน้าที่เป็นผู้อำนวยการสร้างใน 9 ตอนที่เหลือ ซีซันแรกออกอากาศครบทั้งซีซันในวันที่ 13 มกราคม 2017 บนแอมะซอนไพรม์วิดีโอเท่านั้น เมื่อวันที่ 19 มกราคม 2017 แอมะซอนได้ประกาศต่ออายุ *จอมคนมากเล่ห์* สำหรับซีซันที่ 2 ซึ่งออกอากาศในวันที่ 9 มีนาคม 2018 เมื่อวันที่ 28 กรกฎาคม 2018 ทางแอมะซอนได้ประกาศต่ออายุสำหรับซีซันที่ 3 ซึ่งออกอากาศเมื่อวันที่ 10 พฤษภาคม 2019 เมื่อวันที่ 4 มิถุนายน 2019 แอมะซอนยกเลิกซีรีส์นี้หลังจากออกอากาศไป 3 ฤดูกาล

## อ้างอิง

หมวดหมู่:ซีรีส์โทรทัศน์โดยโซนี่พิคเจอร์สเทเลวิชั่น
หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2558
หมวดหมู่:รายการโทรทัศน์อเมริกันที่ยุติการออกอากาศในปี พ.ศ. 2562
หมวดหมู่:รายการโทรทัศน์ที่มีฉากในรัฐคอนเนทิคัต
วัดเจดีย์สามองค์ (จังหวัดกาญจนบุรี)

**วัดเจดีย์สามองค์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองลู อำเภอสังขละบุรี จังหวัดกาญจนบุรี วัดอยู่บริเวณชายแดนพม่า–ไทย ซึ่งบริเวณนั้นมีด่านเจดีย์สามองค์และพระเจดีย์สามองค์ตั้งอยู่บริเวณหน้าวัด ที่ดินตั้งวัดมีเนื้อที่ 18 ไร่ 1 งาน 80 ตารางวา

วัดเจดีย์สามองค์ตั้งเมื่อ พ.ศ. 2484 แต่เดิมเป็นวัดเล็ก ๆ สันนิษฐานว่าตั้งอยู่ในหมู่บ้านของชาวมอญ เพราะเมื่อ พ.ศ. 2498 หลวงพ่ออุตตมะและกลุ่มทหารได้ชักชวนชาวมอญช่วยกันรบกับทหารพม่าบริเวณใกล้พระเจดีย์สามองค์ซึ่งอยู่ห่างจากวัดประมาณ 1 กิโลเมตร ต่อมา พ.ศ. 2527 หลวงพ่ออุตตมะจึงได้บูรณะวัดเป็นการถาวร เป็นศูนย์รวมทางศาสนาแก่ชาวไทยเชื้อสายมอญตลอดมา วัดได้รับพระราชทานวิสุงคามสีมาเมื่อวันที่ 27 ธันวาคม พ.ศ. 2545 ด้านการศึกษามีศูนย์อบรมเด็กก่อนเกณฑ์ภายในวัด เปิดสอนเมื่อ พ.ศ. 2527

อาคารเสนาสนะประกอบด้วยอุโบสถคอนกรีตเสริมเหล็ก กุฏิสงฆ์ 1 หลัง วิหารครึ่งตึกครึ่งไม้ ศาลาอเนกประสงค์ครึ่งตึกครึ่งไม้ สร้างเมื่อ พ.ศ. 2527 ชาวมอญที่อยู่ชายแดนด่านเจดีย์สามองค์ทั้งฝั่งไทยและฝั่งมอญ ได้ร่วมบริจาคทุนทรัพย์จ้างช่างปั้นรูปเหมือนหลวงปู่จ้อน (พระครูสาครกิจโกศล (จ้อน วรุโณ)) ประดิษฐานไว้ ณ ศาลา

## อ้างอิง

เจดีย์สามองค์
หมวดหมู่:สิ่งก่อสร้างในอำเภอสังขละบุรี
หมวดหมู่:วัดมอญ
วัดเสาร้อยต้น

**วัดเสาร้อยต้น** (Tai Ta Ya monastery) เป็นวัดที่ตั้งอยู่ในเมืองพะย่าโต้นซู ในจังหวัดก่อกะเระ รัฐกะเหรี่ยง ประเทศพม่า อยู่ห่างราว 5 กิโลเมตร จากชายแดนพม่า–ไทยบริเวณด่านเจดีย์สามองค์ มีพื้นที่ของวัดประมาณ 500 กว่าไร่

วัดเสาร้อยต้นเป็นวัดที่หลวงพ่ออุตตมะสร้างไว้ เมื่อ พ.ศ. 2535 รวมถึงท่านเคยจำพรรษาที่นี่ ชื่อเรียกของวัดมาจากการที่ศาลาหลังใหญ่ของวัดซึ่งมีเสาที่มีความสูง 3 ชั้น ใช้เสาไม้แดงขนาดใหญ่จำนวน 105 ต้น บริเวณชั้น 2 มีพระประธานเป็นพระพุทธรูปหินอ่อนศิลปะพม่า หลังคาของศาลาหลังนี้มีหน้าจั่วแกะสลักเป็นรูปหงส์สีทองซึ่งเป็นสัญลักษณ์ของชาวมอญ บริเวณลานวัดมีรูปปูนปั้นของพระพุทธเจ้าประทับยืนบนดอกบัว ในมือถือบาตรและมีพระอรหันต์ถือบาตรเดินเรียงแถวยาวรวม 128 องค์ 

เจ้าอาวาสรูปปัจจุบันก็เป็นหลานของหลวงพ่ออุตตมะ หลวงพ่ออุตตมะได้แต่งตั้งให้เป็นเจ้าอาวาสรูปแรกของวัดเสาร้อยต้น ก่อนที่ท่านจะมรณภาพ

## อ้างอิง

เสาร้อยต้น
ซาบิต ซาเมดอฟ

**ซาบิต ซาเมดอฟ** (; 21 กรกฎาคม ค.ศ. 1984 – ) เป็นคิกบอกเซอร์และนักมวยไทยชาวอาเซอร์ไบจาน ซึ่งซาเมดอฟได้คว้าแชมป์หลายรายการ โดยเฉพาะอย่างยิ่งการแข่งชิงแชมป์ทัวร์นาเมนต์เค-วัน เวิลด์กรังด์ปรีซ์ 2009 อินวุช นอกจากนี้ เขายังเป็นผู้เข้าแข่งในรายการเค-วัน เวิลด์กรังด์ปรีซ์ 2012 รอบ 8 คนสุดท้าย และเป็นอดีตผู้ท้าชิงอิตส์โชว์ไทม์ 95แมกซ์เวิลด์แชมเปียนชิป

นอกจากนี้ ณ เดือนกรกฎาคม ค.ศ. 2021 เขาอยู่ในอันดับที่ 5 ของโลกโดยการจัดอันดับของคอมแบตเพรส

## ชีวิตในวัยเด็ก
ซาบิต ซาเมดอฟ เกิดที่ประเทศจอร์เจียในครอบครัวชาวอาเซอร์ไบจาน และย้ายไปมินสค์เมื่ออายุ 10 ขวบ เขาเริ่มฝึกศิลปะการต่อสู้เมื่ออายุ 9 ขวบ โดยในตอนแรกเขาเรียนคาราเต้เป็นเวลา 6 เดือนกับอาซิซ ดูร์ซูนอฟ จากนั้นจึงเปลี่ยนมาเรียนมวยไทย กระทั่งใน ค.ศ. 1998 เขาได้เข้าเป็นสมาชิกที่ชินุกยิม ซึ่งเป็นโรงยิมที่มีชื่อเสียงในมินสค์ โดยฝึกร่วมกับอะเลกเซย์ อิกนาชอฟ และเซียร์เกย์ กูร์ ภายใต้การจัดการของดมีตรี ปิโอเชสกี ผู้ฝึกสอนของเขา

## อ้างอิง

## แหล่งข้อมูลอื่น

* Official website Zabit Samedov 
* Profile  at K-1
* 

หมวดหมู่:นักต่อสู้แบบผสมที่ใช้มวยไทย
หมวดหมู่:นักมวยไทยชาวอาเซอร์ไบจาน
ระบบหลายภารกิจ

ในการคอมพิวเตอร์ **มัลติทาสกิง** () หรือศัพท์บัญญัติว่า **ระบบหลายภารกิจ** คือระบบที่รองรับการทำภารกิจหรือกระบวนการหลายอย่างได้พร้อมกัน โดยภารกิจที่เรียกขึ้นมาใหม่อาจไปขัดจังหวะภารกิจอื่น ๆ ที่กำลังทำอยู่โดยไม่รอจนเสร็จสิ้น ส่งผลให้คอมพิวเตอร์ทำภารกิจต่าง ๆ แทรกสลับกันได้โดยใช้ทรัพยากรร่วมกัน เช่น หน่วยประมวลผลกลาง และหน่วยความจำหลัก

การทำงานของระบบมัลติทาสกิงจะเริ่มจากการขัดจังหวะโปรแกรมที่กำลังทำงานอยู่ จากนั้นก็จะบันทึกสถานะต่าง ๆ ของโปรแกรม และทำการเรียกสถานะของอีกโปรแกรมหนึ่งขึ้นมา แล้วจึงสลับการควบคุมไปยังโปรแกรมนั้น ซึ่งการสลับนี้อาจเกิดขึ้นได้ภายในช่วงเวลาที่ตายตัว หรือในบางโปรแกรมอาจมีการเขียนโค้ดให้ทำการส่งสัญญาณไปยังซอฟต์แวร์กำกับดูแล (supervisory software) เมื่อสามารถถูกขัดจังหวะได้

ระบบมัลติทาสกิงไม่จำเป็นต้องให้มีภารกิจหลายอย่างเข้ามาประมวลผลแบบขนานไปพร้อมกัน แต่เป็นการช่วยให้ภารกิจหนึ่งอย่างทำงานได้คืบหน้าในระยะเวลาที่ตายตัว นอกจากนี้ยังช่วยให้สามารถทำภารกิจหลายอย่างได้เป็นจำนวนมากกว่าจำนวนของหน่วยประมวลผลกลางที่มีอยู่ในคอมพิวเตอร์ที่ใช้มัลติโพรเซสเซอร์ ทำให้สามารถใช้ฮาร์ดแวร์ได้อย่างมีประสิทธิภาพยิ่งขึ้น

## อ้างอิง

หมวดหมู่:การประมวลผลพร้อมกัน
หมวดหมู่:เทคโนโลยีระบบปฏิบัติการ
หมวดหมู่:กระบวนการในคอมพิวเตอร์
อำเภอโฮซุ

thumb|250px|อำเภอโฮซุ (เน้นสีเหลือง) ในจังหวัดอิชิกาวะ

**อำเภอโฮซุ** () เป็นอำเภอที่ตั้งอยู่ในจังหวัดอิชิกาวะ ประเทศญี่ปุ่น มีขนาดพื้นที่ 456.69 ตารางกิโลเมตร

## เทศบาล
อำเภอนี้ประกอบด้วย 2 เทศบาลเมือง ได้แก่

* เมืองอานามิซุ
* เมืองโนโตะ

## ประวัติ
เมื่อวันที่ 1 มีนาคม ค.ศ. 2005 หมู่บ้านยานางิดะ () และเมืองโนโตะ () ซึ่งเดิมทั้งสองอยู่ในอำเภอฟูเงชิ () ได้ควบรวมกับเมืองอูจิอูระ () ซึ่งอยู่ในอำเภอซูซุ () เพื่อจัดตั้งเทศบาลขึ้นใหม่ชื่อเมืองโนโตะ ()

การควบรวมเทศบาลครั้งนี้มีผลทำให้อำเภอซูซุและอำเภอฟูเงชิรวมเข้าด้วยกันเป็นอำเภอโฮซุ และในเวลาเดียวกันก็ทำให้เมืองอานามิซุ () และเมืองมนเซ็ง () ซึ่งเดิมทั้งสองอยู่ในอำเภอฟูเงชิ มาอยู่ในอำเภอโฮซุด้วยเช่นเดียวกัน

อำเภอที่จัดตั้งขึ้นใหม่นี้ใช้คันจิจากชื่อของอำเภอเดิมทั้งสองอย่างละหนึ่งตัว โดยตัวคันจิตัวแรกมาจากฟูเงชิ () และตัวที่สองมาจากซูซุ ()

ก่อนที่จะมีการจัดตั้งอำเภอโฮซุ มีการเรียกพื้นที่ของทั้งสองอำเภอด้วยคำว่า "โฮซุ" อยู่ก่อนแล้ว โดยเฉพาะกิจกรรมที่จัดขึ้นร่วมกันของทั้งสองอำเภอ เช่น งานแข่งขันกีฬาร่วมอำเภอฟูเงชิ-ซูซู () ซึ่งเป็นรอบคัดเลือกก่อนเข้าสู่การแข่งขันกีฬาประจำจังหวัดอิชิกาวะ ได้ถูกเรียกกันโดยทั่วไปว่า "กีฬาอำเภอโฮซุ" ()

### การเปลี่ยนแปลงหลังจัดตั้ง
* 1 มีนาคม ค.ศ. 2005 - อำเภอซูซุและอำเภอฟูเงชิผนวกรวมกันเพื่อจัดตั้งเป็นอำเภอโฮซุ
* 1 กุมภาพันธ์ ค.ศ. 2006 - เมืองมนเซ็ง () รวมเข้ากับนครวาจิมะ

## อ้างอิง

โฮซุ
ออนฟิม

**ออนฟิม** (; ; Onfim) หรือ **อันเธมีอุสแห่งนอฟโกรอด** () เป็นเด็กชายที่อาศัยอยู่ในนอฟโกรอด (ปัจจุบันคือเวลีคีนอฟโกรอด ประเทศรัสเซีย) ระหว่างศตวรรษที่ 13 ช่วงปี 1220 หรือ 1260 บันทึกและแบบฝึกหัดการบ้านของเขาซึ่งขีดเขียนลงบนเปลือกไม้เบิร์ชอ่อน ถูกรักษาไว้อย่างดีในดินเหนียวของนอฟโกรอด ออนฟิมซึ่งในเวลานั้นน่าจะอายุหกหรือเจ็ดขวบ เขียนโดยด้วยภาษาสลาวิกตะวันออกสำเนียงนอฟโกรอดเก่า นอกจากอักษรและพยางค์ต่าง ๆ แล้ว เขายังวาดรูป "ฉากการสู้รบระหว่างตัวเขาเองกับคุณครูของเขา"

## ผลงานของออนฟิม
ในปัจจุบันมีการค้นพบวัตถุเปลือกไม้เบิร์ชที่เป็นของอันฟิมรวมสิบเจ็ดชิ้น ในจำนวนนี้สิบสองชิ้นมีภาพวาดประกอบ อีกห้าชิ้นมีแต่ตัวอักษร หนึ่งในภาพวาดของเขาแสดงรูปอัศวินบนม้า ข้างกันเป็นชื่อของอันฟิมเขียนอยู่ กำลังใช้หอกทิ่มแทงใครสักคนบนพื้น นักวิชาการตั้งข้อสังเกตว่านี่อาจเป็นภาพจินตนาการตัวออนฟิมเองเป็นอัศวิน งานเขียนต่าง ๆ ของเขาเป็นแบบฝึกหัดเพื่อการเรียนอย่างเห็นได้ชัด เขาฝึกฝนโดยการเขียนตัวอักษร, พยางค์ และคำจากพระธรรมเพลงสดุดี ที่ตัวเขาเองน่าจะคุ้นเคย ตัวอย่างวลีที่ปรากฏในงานเขียนของเขา เช่น "ท่าน [หมายถึงพระผู้เป็นเจ้า] โปรดช่วยข้ารับใช้ของท่าน [คือ]ออนฟิม" และบางส่วนจาก พระธรรมเพลงสดุดี 6:2 กับ 27:3 งานเขียนส่วนมากของออนฟิมประกอบด้วยเนื้อความที่อ้างมาจากเล่มเพลงสดุดี ภาพวาดประกอบของออนฟิมมีทั้งภาพอัศวิน ม้า ธนู และศัตรูถูกสังหาร ภาพหนึ่งซึ่งเป็น "ภาพวาดบุคคลของตัวเขาเอง แปลงกายเป็นสัตว์มหัศจรรย์" ปรากฏบนวัตถุหมายเลข 199 ซึ่งมีรูปของสัตว์ประหลาดคอยาว หูแหลม และหางม้วนกลม ในปากมีธนูปลายขนนกหรือไม่ก็กำลังพ่นไฟออกจากปาก อักษรประกอบเขียนบอกว่า "เราเป็นสัตว์ประหลาดป่าเถื่อน" และมีกล่องข้อความว่า "สวัสดี จากออนฟิม ถึงดานีโล (Danilo)" โดยดานีโลน่าจะเป็นเพื่อนหรือเพื่อนร่วมชั้นของออนฟิม จำนวนนิ้วมือบนรูปคนที่ออนฟิมวาดมีตั้งแต่สามถึงแปด เป็นไปได้ว่าออนฟิมยังไม่ได้เรียนการนับเลข

แถวอักษรห้าตัวบนทั้งสองฝั่งของวัตถุหมายเลข 199 เป็นแบบฝึกเขียนตัวอักษร ส่วนบนวัตถุหมายเลข 205 ออนฟิมเขียนอักษรซีริลลิก และเติม "On[f]" (ออน[ฟ]) ซึ่งแทนชื่อของเขา ใส่ไว้ตรงกลาง ส่วนข้างใต้นั้นนักวิจัยบางส่วนเชื่อว่าเป็นรูปเรือกับไม้พาย วัตถุหมายเลข 206 ประกอบด้วยแบบฝึกเขียนตัวอักษรกับ "'ภาพวาดบุคคล' ของออนฟิมน้อยและมิตรสหายของเขา"

## ระเบียงภาพ

Bb199.gif  |  วัตถุหมายเลข 199: “เราเป็นสัตว์ประหลาดป่าเถื่อน” และ “สวัสดี จากออนฟิม ถึงดานีโล”
File:Онфим (200).gif|วัตถุหมายเลข 200: คนขี่ม้า ทางขวาของตัวคนมีชื่อ "ออนฟิม" เขียนอยู่ ส่วนแถวอักษรด้านบนเป็นตัวอักษร A ถึง K
File:Birch bark document 210.jpg|วัตถุหมายเลข 202: บทเรียนสะกดคำและภาพวาด
File:Bb206.gif|วัตถุหมายเลข 206: "เมื่อถึงเวลาเที่ยง", ชุดตัวอักษร และภาพวาดบุคคล
File:Onfim.jpg|ภาพวาดต่าง ๆ


## อ้างอิง

### บรรณานุกรม

* 
* 
* 
* 
* 
* 

## แหล่งข้อมูลอื่น

* Website, contains catalog of all ''beresty'' found in Novgorod, in Russian
* Blog post by Erik Kwakkel, medieval book historian
ปลาเนโตรามา

***ปลาเนโตรามา*** () เป็นการ์ตูนทีวีแอนิเมชันของประเทศบราซิล สร้างโดย ฟาบิโอ วียนน่า ออกอากาศทางช่องทีวี คัลทูร่า และทีวี รา ทิม บูม เมื่อวันที่ 29 ตุลาคม พ.ศ. 2560 ถึงวันที่  21 มกราคม พ.ศ. 2561

## ตัวละคร

* **อูลีซึช** () เป็นช้างนักบินอวกาศสีน้ำเงินเพศผู้
* **ปูดิม** () เป็นหมานักบินอวกาศสีเหลืองเพศผู้
* **มูสโก** () เป็นยามานักบินอวกาศสีแดงเพศผู้

## อ้างอิง

## แหล่งข้อมูลอื่น

* 
* 
* 
* 

หมวดหมู่:การ์ตูนบราซิล
หมวดหมู่:รายการโทรทัศน์ภาษาโปรตุเกส
หมวดหมู่:ตัวละครที่เป็นช้าง
หมวดหมู่:ตัวละครที่เป็นสุนัข
หมวดหมู่:ตัวละครที่เป็นนักบินอวกาศ
ขนมฝักบัว

**จู้จุน** หรือ **ขนมฝักบัว** (มลายู: ตือปงจูโจ) เป็นขนมพื้นถิ่นภาคใต้ ลักษณะแบน กลม คล้ายไข่ดาว ทำด้วยแป้ง ขอบกรอบเด้งขึ้นมา โดยที่ตรงกลางนูนและนุ่ม รสหวาน ภายในขนมเป็นใยเหมือนสายบัว

## ความเป็นมา
จู้จุนเป็นขนมโบราณของภาคใต้ที่มักทำกินในพิธีมงคล เช่น งานแต่งงาน เป็นต้น เนื่องจากมีความหมายถึงโชคลาภและความเจริญรุ่งเรือง

จู้จุนแม้เป็นขนมทางภาคใต้ แต่สามารถรับประทานได้ทั่วไป เนื่องจากกระบวนการทำไม่ยุ่งยาก ทางภาคกลางเรียกว่า ขนมฝักบัว ชาวเขมรสุรินทร์เรียก "ขนมโช้ก"

## อ้างอิง

หมวดหมู่:ขนมไทย
หมวดหมู่:อาหารไทย
มรดกอาถรรพ์

***มรดกอาถรรพ์*** () เป็นละครสตรีมมิงเกาหลีใต้เขียนบทโดย ยอน ซัง-โฮ, 
มิน ฮง-นัม และ ฮวัง อึน-ย็อง กำกับโดย มิน ฮง-นัม และ นำแสดงโดย คิม ฮยอน-จู,พัก ฮี-ซุน,พัก บยอง-อึน และ รยู คยอง-ซู สร้างจากเว็บโนเวลชื่อเดียวกัน ซึ่งมีการตีพิมพ์เป็นเว็บตูนด้วย 
ออกอากาศตอนแรกทางเน็ตฟลิกซ์เมื่อวันที่ 19 มกราคม 2024 ในบางภูมิภาค

## เรื่องย่อ
หลังจากลุงของเธอเสียชีวิต เธอได้รับมรดกหลุมศพของครอบครัวจากลุงของเธอที่ล่วงลับไปแล้ว ตั้งแต่นั้นมา เธอก็พัวพันกับเหตุการณ์ที่ไม่พึงประสงค์บางอย่าง เธอมีน้องชายต่างมารดาซึ่งทำให้เธอสับสนมากยิ่งขึ้น
ในขณะเดียวกัน นักสืบ สงสัยว่าเหตุการณ์ล่าสุดที่เกิดขึ้นในหมู่บ้านนั้นเกี่ยวข้องกับหลุมศพของครอบครัวของเธอ

## นักแสดง
### นักแสดงหลัก
* คิม ฮยอน-จู รับบทเป็น ยุนซอฮา
:เธอได้รับมรดกเป็นหลุมฝังศพของคุณลุงของเธอเองที่เสียชีวิตไปแล้ว หลังจากนั้นเป็นต้นมาเธอก็ได้รับแต่เรื่องดี ๆ เข้ามาในชีวิตอย่างต่อเนื่อง
*พัก ฮี-ซุน รับบทเป็น ชเวซองจุน
:ตำรวจสายสืบที่สงสัยในมรดกซึ่ง ยุนซอฮา ได้รับมาว่าเชื่อมโยงกับเหตุการณ์ที่เกิดขึ้นในละแวกใกล้เคียง
* พัค บย็อง-อึน รับบทเป็น พักซังมิน
:สารวัตรประจำสถานีตำรวจที่ ชเวซองจุน กำลังทำงานอยู่ เขากับ ชเวซองจุน มีความสัมพันธ์แบบเป็นปฏิปักษ์ต่อกัน เขามักจะใช้ความเป็นหัวหน้ากดขี่ ชเวซองจุน และมักจะรู้สึกอิจฉา ชเวซองจุน อยู่เสมอ
* รยู คย็อง-ซู รับบทเป็น คิมยองโฮ
:น้องชายไม่แท้ของ ยุนซอฮา ที่มาเพิ่มความสับสนให้กับเรื่องราวทั้งหมด
* 
* พัก ซอง-ฮุน รับบทเป็น ยังแจซอก

## การผลิต
ในเดือนธันวาคม พ.ศ. 2566 มีการประกาศว่าผู้กำกับมิน ฮงนัมซึ่งช่วยเหลือยอน ซัง-โฮในภาพยนตร์เรื่อง ฝ่านรกซอมบี้คลั่ง มีกำหนดเปิดตัวผลงานการกำกับของเขา ซึ่งเขียนบทโดยยอนซัง-โฮร่วมกับมิน ฮง-นัม และ ฮวาง อึน-ยัง
### ปล่อยตัว
ซีรีส์นี้เผยแพร่ทาง เน็ตฟลิกซ์ ในวันที่ 19 มกราคม 2024
## แผนกต้อนรับ
### ผู้ชม
ซีรีย์นี้ติดอันดับที่ 4 ในหมวดหมู่ทีวียอดนิยม 10 อันดับแรกของโลก (ที่ไม่ใช่ภาษาอังกฤษ) ของเน็ตฟลิกซ์หลังจากเผยแพร่ได้สามวัน และได้รับการตอบรับอย่างอบอุ่นใน 10 ประเทศที่อยู่ใน 10 อันดับแรก รวมถึงเกาหลีใต้ ฮ่องกง อินโดนีเซีย ฟิลิปปินส์ กาตาร์ และสิงคโปร์

## อ้างอิง

## แหล่งข้อมูลอื่น
* 
* 
* 
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2567
ชาวเดอร์ปลาเบอร์มิวดา

**ชาวเดอร์ปลาเบอร์มิวดา** () เป็นซุปข้นที่ถือเป็นอาหารประจำชาติของเบอร์มิวดา ส่วนผสมพื้นฐานคือปลา มะเขือเทศ และหัวหอม ปรุงรสด้วยรัมดำและซอสเผ็ด เชื่อกันว่าสูตรนี้คิดค้นขึ้นในคริสต์ศตวรรษที่ 17 โดยผู้ตั้งถิ่นฐานชาวอังกฤษในอาณานิคมเบอร์มิวดา

## สูตรอาหาร
ส่วนผสมพื้นฐานของชาวเดอร์ปลาเบอร์มิวดาได้แก่ น้ำสต็อก เนื้อปลา และมะเขือเทศบด (tomato puree) ส่วนผสมอื่น ๆ มักเป็นผัก สมุนไพร และเครื่องเทศ

ส่วนผสมพื้นฐานมีหลากหลายรูปแบบ สูตรหนึ่งใช้หัวหอมสับ ขึ้นฉ่ายฝรั่ง และแคร์รอตหนึ่งถ้วย รวมทั้งขาหมูหั่นเต๋าและซอสวุร์สเตอร์เล็กน้อย อีกชนิดหนึ่งใช้เนื้อปลาเนื้อขาว (เช่น ปลาค็อด ปลาเก๋า ปลาไทล์ (Tilefish) หรือปลากะพง) หัวหอม แคร์รอต ขึ้นฉ่ายฝรั่ง กระเทียมสับ เนยจืด ใบกระวาน ใบไทม์ ออลสไปซ์ ซอสวุร์สเตอร์ เหล้ารัมดำ และซอสพริกเชอร์รีเบอร์มิวดา ปลาประเภทอื่น ๆ สามารถนำมาใช้ได้ เช่น ปลาหินหรือปลากะพงขาว

ชาวเดอร์ปลาเบอร์มิวดามีความใสมากกว่าชาวเดอร์ที่ข้นด้วยนมหรือครีมมาก บางครั้งอาจถูกนำไปเปรียบเทียบกับบูยาแบ็ส (bouillabaisse)

## เครื่องปรุงแบบดั้งเดิม
สูตรดั้งเดิมปรุงรสด้วยเหล้ารัมดำ และ "ซอสพริกเชอร์รี" ซึ่งเป็นซอสเผ็ดที่ทำจากพริกพิเมนโต (pimento) ดองในเหล้าเชอร์รีและเครื่องเทศ ซอสพริกเชอร์รี Outerbridge's Original ผลิตโดยบริษัท Outerbridge Peppers ในท้องถิ่นเป็นหนึ่งในสินค้าส่งออกไม่กี่รายการของเบอร์มิวดา เหล้ารัม Black Seal ที่ผลิตโดยบริษัท Gosling Brothers ซึ่งเป็นธุรกิจของชาวเบอร์มิวดา ถือเป็นส่วนผสมแบบดั้งเดิมที่ใช้ปรุงรสซุป

## ประวัติ
เชื่อกันว่าสูตรนี้คิดค้นขึ้นในคริสต์ศตวรรษที่ 17 โดยชาวอาณานิคมอังกฤษในเบอร์มิวดา ซอสพริกเชอร์รียังเป็นธรรมเนียมของชาวเบอร์มิวดาที่มีมาตั้งแต่สมัยนั้น ซึ่งถูกเรียกว่า "ไวน์พริกไทย" โดยกะลาสีใช้เพื่อปรุงอาหารที่ใกล้เสียให้น่ารับประทานมากขึ้น

## ดูเพิ่ม
* บูยาแบ็ส
* กงโบ

## อ้างอิง

## อ่านเพิ่มเติม

*  

## แหล่งข้อมูลอื่น
* 
* 
* 

หมวดหมู่:ซุป
หมวดหมู่:อาหารจากเนื้อปลา
หมวดหมู่:อาหารเบอร์มิวดา
เบอร์มิวดา
สภาการภาพยนตร์เกาหลี

**สภาการภาพยนตร์เกาหลี** () เป็นองค์กรที่ได้รับการสนับสนุนจากภาครัฐและบริหารจัดการตนเองภายใต้กระทรวงวัฒนธรรมกีฬาและการท่องเที่ยวแห่งสาธารณรัฐเกาหลี

## ประวัติ
สภาการภาพยนตร์เกาหลีก่อตั้งขึ้นเมื่อปี 1973 ในชื่อ Korean Motion Picture Promotion Corporation เปลี่ยนชื่อเป็นคณะกรรมการภาพยนตร์เกาหลีในปี 1999 เพื่อจัดตั้งขึ้นเป็นหน่วยงานกำกับดูแลตนเองที่สามารถกำหนดนโยบายภาพยนตร์ได้โดยไม่ต้องรอการอนุมัติจากกระทรวงวัฒนธรรม และเปลี่ยนชื่ออีกครั้งเป็นสภาการภาพยนตร์เกาหลีในปี 2004

## บทบาท
สภาการภาพยนตร์เกาหลีประกอบด้วยคณะกรรมการ 9 คน ประกอบด้วยประธาน 1 คน และสมาชิกคณะกรรมการ 8 คนที่ได้รับการแต่งตั้งโดยกระทรวงวัฒนธรรม กีฬาและการท่องเที่ยว เพื่อหารือและตัดสินใจเกี่ยวกับนโยบายหลักที่เกี่ยวข้องกับภาพยนตร์เกาหลี

โดยมีเป้าหมายเพื่อส่งเสริมและสนับสนุนภาพยนตร์เกาหลีทั้งในเกาหลีและต่างประเทศ

## อ้างอิง

หมวดหมู่:องค์กรภาพยนตร์ในประเทศเกาหลีใต้
หมวดหมู่:ภาพยนตร์เกาหลีใต้
ตูปะนาซิ

**ตูปะนาซิ** เป็นขนมท้องถิ่น ที่ชาวมมุสลิมสามจังหวัดชายแดนภาคใต้ นิยมทำรับประทานมาตั้งแต่อดีต มักทำในวันสําคัญอย่างวันฮารีรายอ เป็นต้น ลักษณะเป็นคล้ายข้าวอัด รสจืด ห่อด้วยใบมะพร้าวอ่อนสาน ทรงสี่เหลี่ยมจตุรัส กินคู่กับซามา หรือสมัน

## ความเป็นมา
ตูปะนาซิ มีถิ่นกำเนิดจากประเทศอินโดนีเซีย มีลักษณะเป็นข้าวเจ้าต้มสุกห่อด้วยใบมะพร้าวอ่อนที่สานเป็นทรงสี่เหลี่ยมจตุรัส ทำกินในช่วงเฉลิมฉลองในสัปดาห์ที่สองของเดือนเชาวาล สำหรับในประเทศไทยนิยมทำรับประทานในเทศกาลฮารีรายอ เพื่อใช้เป็นอาหารรับแขก มอบให้ญาติแทนความเคารพ เป็นสัญลักษณ์ของความนับถือและสานสัมพันธ์ไมตรี

## ความแตกต่างระหว่าง ตูปะนาซิ กับ ตูปะ
ตูปะ คือ ข้าวต้มใบกะพ้อ เป็นขนมที่นิยมทำเป็นอาหารสัญลักษณ์ของเทศกาลฮารีรายอ เช่นกัน ทว่าตูปะ ใช้ข้าวเหนียว และปรุงรสในตัว ส่วนตูปะนาซิ เป็นข้าวเจ้าอัด รสจืด กินคู่กับสมัน

## อ้างอิง

หมวดหมู่:ขนมไทย
อาซาเซล (คัมภีร์ไบเบิล)

ในคัมภีร์ฮีบรู ชื่อ **อาซาเซล** (,;  *ʿAzāʾzēl*; ) บ่งบอกถึงสถานที่รกร้างซึ่งแพะรับบาปได้รับเอาบาปของชาวยิวและถูกปล่อยตัวออกไปในช่วงวันลบมลทิน ในช่วงปลายของยุควิหารที่สอง อาซาเซลถูกมองว่าเป็นชื่อของทูตสวรรค์ที่ถูกขับไล่จากเหตุที่แนะนำมนุษย์ให้รู้จักความรู้ต้องห้ามตามที่ระบุในหนังสือเอโนค 

## คัมภีร์ไบเบิล
### โทราห์

ในคัมภีร์ฮีบรู คำว่า "อาซาเซล" มีการกล่าวถึง 3 ครั้งในหนังสือเลวีนิติ เมื่อกล่าวถึงการนำแพะตัวผู้ 2 ตัวมาถวายเฉพาะพระพักตร์พระยาห์เวห์ โดยมีการเลือกแพะตัวหนึ่งจากการจับฉลากให้ตกเป็นของพระยาห์เวห์ สำหรับเป็นเครื่องบูชาลบล้างบาปแด่พระยาห์เวห์ ส่วนแพะอีกตัวหนึ่งฉลากตก "เพื่ออาซาเซล" จะถูกปล่อยตัวไปในถิ่นทุรกันดาร ()  "ให้แก่อาซาเซล" แพะตัวนี้ถูกปล่อยออกไปในถิ่นทุรกันดารในฐานะส่วนหนึ่งของพิธีในวันลบมลทิน พิธีกรรมแพะรับบาปสามารถสืบย้อนได้ไปถึงอารยธรรมเอบลาเมื่อศตวรรษที่ 24 ก่อนคริสตกาลซึ่งแพร่กระจายไปทั่วตะวันออกใกล้ในยุคโบราณ

ในคัมภีร์ไบเบิลแปลภาษาอังกฤษฉบับเก่าอย่างฉบับคิงเจมส์ วลีว่า *la-azazel* แปลเป็น "as a scapegoat" (ฉบับพระเจ้าเจมส์ที่แปลเป็นภาษาไทยแปลว่า "เพื่อแพะรับบาป")  อย่างไรก็ตามคัมภีร์ไบเบิลแปลภาษาอังกฤษในยุคปัจจุบันส่วนใหญ่มักแสดงคำว่า "อาซาเซล" ในฐานะชื่อเฉพาะ:

## ดูเพิ่ม
* ลูซิเฟอร์

## อ้างอิง

หมวดหมู่:หนังสือเลวีนิติ
หมวดหมู่:คำและวลีในคัมภีร์ฮีบรู
หมวดหมู่:มาร
หมวดหมู่:เทวดาตกสวรรค์
หมวดหมู่:แพะ
การให้เหตุผลโดยอาศัยเรื่องเล่า

**การให้เหตุผลโดยอาศัยเรื่องเล่า** () เป็นเหตุผลวิบัติอรูปนัยทางตรรกะ โดยใช้เรื่องเล่าเป็นเหตุผลหรือหลักฐานว่าสิ่งที่อ้างเป็นจริง
และไม่ให้หลักฐานหรือเหตุผลอื่นๆ
การให้เหตุผลนี้ไม่น่าเชื่อถือเพราะเรื่องเล่าอาจกุขึ้นก็ได้ อาจเล่าผิดๆ ก็ได้ หรืออาจเป็นค่าผิดปกติทางสถิติซึ่งไม่มีนัยสำคัญเมื่อพิจารณาหลักฐานอื่นๆ 
เหตุผลวิบัตินี้มักพบร่วมกับการวางนัยทั่วไปเร็วเกินไป (hasty generalisation) คือวางนัยโดยใช้เรื่องเล่าที่ไม่ได้พิสูจน์ความเป็นจริง

## ตัวอย่าง

แม้การให้เหตุผลนี่จะมีรูปแบบที่ถูกต้องทางตรรกะ คือถ้าข้อตั้งเป็นจริง ข้อสรุปก็จะต้องเป็นจริงด้วย 
แต่ก็ยังอาจไม่สมเหตุสมผลทางตรรกะ 
ข้อตั้งซึ่งเป็นเรื่องเล่าล้วนๆ อาจได้กุขึ้นเพื่อสนับสนุนการให้เหตุผลนี้ หรือว่าพระเป็นเจ้าที่เห็นในความฝันก็เป็นเพียงความฝัน 
ความสมเหตุสมผลของข้อตั้งไม่อาจนิรนัยได้เพราะเป็นเรื่องเล่า 

นี่เป็นตัวอย่างการวางนัยทั่วไปเร็วเกินไป บวกกับการให้เหตุผลโดยเรื่องเล่า 
การให้เหตุผลนี้ไม่ดีเพราะ 
# การนิรนัยความเป็นจริงหรือความสมเหตุสมผลของข้อตัังทำได้ยาก 
# ถ้าแม้มีคนตายหลังจากได้สูบกัญชา กรณีเดี่ยวๆ ก็ไม่ได้หมายความว่ามันอันตรายเท่ากับที่กล่าว ถ้าไม่มีหลักฐานอื่นๆ ก็จะเป็นการวางนัยทั่วไปเร็วเกินไป 
# ข้ออ้างเป็นเหตุผลวิบัติแบบ post hoc ergo propter hoc คือแม้คนนั้นจะตายหลังจากได้สูบกัญชา ก็ไม่ได้หมายความว่ากัญชาเป็นเหตุให้ตาย 

## เชิงอรรถและอ้างอิง

หมวดหมู่:เหตุผลวิบัติโดยตรรกะ
นานาโอะ (อิชิกาวะ)

**นานาโอะ** () เป็นนครในจังหวัดอิชิกาวะ ประเทศญี่ปุ่น ใน ค.ศ. 2022 มีประชากร 49,660 คน

## ภูมิศาสตร์
นานาโอะตั้งอยู่บริเวณชายฝั่งตะวันออกเฉียงใต้ของคาบสมุทรโนโตะ ล้อมรอบด้วยทะเลญี่ปุ่นทางทิศตะวันออกและทิศเหนือ และจังหวัดโทยามะทางทิศใต้ บางส่วนของนครอยู่ภายในเขตแดนของสวนสาธารณะกึ่งอุทยานแห่งชาติโนโตะฮันโต (能登半島国定公園) ชื่อ "นานาโอะ" (七尾) แปลตามตัวอักษรว่า "เจ็ดหาง" และเชื่อว่าตั้งชื่อตามสันเขาทั้งเจ็ด (7つの尾根) รอบ ๆ นคร โดยสังเกตได้เมื่อมองจากชิโรยามะ (城山) ซึ่งเป็นที่ตั้งซากปรักหักพังของปราสาทที่เป็นแหล่งประวัติศาสตร์ของเมือง สันเขาเหล่านี้มีชื่อว่า คิคุโอะ (菊尾, "หางดอกเบญจมาศ"), คาเมโอะ (亀尾, "หางเต่า"), มัตสึโอะ (松尾, "หางสน"), โทราโนะ (虎尾, "หางเสือ"), ทาเคโอะ (竹尾 , "หางไม้ไผ่"), อุเมโอะ (梅尾, "หางพลัม") และทัตสึโอะ (龍尾, "หางมังกร")

### ชุมชนใกล้เคียง
#### จังหวัดอิชิกาวะ
* นากาโนโตะ
* ชิกะ
* อานามิซุ

#### จังหวัดโทยามะ
* ฮิมิ

## อ้างอิง

## แหล่งข้อมูลอื่น

* 
*  
* รายชื่อเทศกาลและงานกิจกรรมในนานาโอะ 

หมวดหมู่:นครในจังหวัดอิชิกาวะ
ประเทศเซอร์เบียในโอลิมปิกเยาวชนฤดูหนาว 2024

**[[ประเทศเซอร์เบีย]]** จะเข้าร่วมแข่งขันใน**[[โอลิมปิกเยาวชนฤดูหนาว 2024]]** ที่คังว็อน ประเทศเกาหลีใต้ ตั้งแต่วันที่ 19 มกราคม ถึง 1 กุมภาพันธ์ ค.ศ. 2024 ครั้งนี้จะเป็นการปรากฏตัวครั้งที่สี่ของเซอร์เบียในการแข่งขันกีฬาโอลิมปิกเยาวชนฤดูหนาว โดยเคยเข้าร่วมการแข่งขันทุกครั้งนับตั้งแต่เปิดตัวครั้งแรกในปี ค.ศ. 2012

## ผู้เข้าร่วมแข่งขัน
รายการแสดงจำนวนผู้เข้าแข่งขันที่เข้าร่วมการแข่งขันต่อกีฬา/สาขา มีดังต่อไปนี้

## สกีลงเขา

ผลการแข่งขันดังนี้ :

## อ้างอิง

เซอร์เบีย
2024
เบิร์ล ไอฟส์

**เบิร์ล ไอเคิล ไอวันโฮ ไอฟส์** (; 14 มิถุนายน ค.ศ. 1909 – 14 เมษายน ค.ศ. 1995) เป็นนักแสดง นักร้อง และนักดนตรีชาวอเมริกัน อาชีพการงานของเขามีช่วงยาวนานตั้งแต่ปี 1929 ถึง 1993 โดยเริ่มจากการเป็นนักร้องและนักกีตาร์ ต่อมาเขาได้จัดรายการวิทยุเป็นของตนเองอย่าง *เดอะเวย์แฟริงสเตรนเจอร์* รวมถึงปรากฏอยู่ในรายการ *[[ดิสอิสดิอาร์มี]]* ของเออร์วิง เบอร์ลิน และกลายเป็นดาราคนสำคัญของซีบีเอสเรดิโอ ในคริสต์ทศวรรษ 1960 เขาประสบความสำเร็จในการก้าวสู่วงการเพลงคันทรี โดยมีเพลงฮิตอย่าง "อะลิตเติลบิตตีเทียร์" และ "ฟันนีเวย์ออฟลาฟฟิน" นอกจากนี้ เขายังเป็นที่รู้จักในฐานะนักแสดงภาพยนตร์ โดยเฉพาะช่วงปลายคริสต์ทศวรรษ 1940 และคริสต์ทศวรรษ 1950 เขาปรากฏอยู่ในภาพยนตร์หลายเรื่อง ซึ่งรวมถึง *[[โซเดียร์ทูมายฮาร์ต]]* (1948), *[[แคตออนอะฮอตทินรูฟ]]* (1958) และ *[[สองสิงห์จ้าวปฐพี]]* (1958) เรื่องหลังทำให้เขาได้รับรางวัลออสการ์ สาขานักแสดงสมทบชายยอดเยี่ยม

ไอฟส์เสียชีวิตเมื่อวันที่ 14 เมษายน 1995 ด้วยโรคมะเร็งช่องปาก ที่บ้านของเขาในแอนาคอร์เตส รัฐวอชิงตัน

## อ้างอิง

## แหล่งข้อมูลอื่น

* 
* 
* 

หมวดหมู่:บุคคลที่เกิดในปี พ.ศ. 2452
หมวดหมู่:บุคคลที่เสียชีวิตในปี พ.ศ. 2538
หมวดหมู่:นักแสดงชายชาวอเมริกันในศตวรรษที่ 20
หมวดหมู่:นักแสดงภาพยนตร์ชายชาวอเมริกัน
หมวดหมู่:นักร้องชายชาวอเมริกัน
หมวดหมู่:ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
หมวดหมู่:ศิลปินสังกัดโคลัมเบียเรเคิดส์
หมวดหมู่:เสียชีวิตจากมะเร็งช่องปาก
หมวดหมู่:ศิลปินสังกัดเดคคาเรเคิดส์
หมวดหมู่:ผู้ที่ได้รับรางวัลแกรมมี
เพอร์ซีย์ แจ็กสัน แอนด์ดิโอลิมเปียนส์

***เพอร์ซีย์ แจ็กสัน แอนด์ดิโอลิมเปียนส์*** () เป็นละครชุดทางโทรทัศน์อเมริกันแนวแฟนตาซีที่สร้างโดย ริก ไรออร์แดน และ โจนาธาน อี. สไตน์เบิร์ก สำหรับดิสนีย์+ โดยอิงจากหนังสือชุดชื่อเดียวกันแต่งโดยโดยไรออร์แดน วอล์กเกอร์ สโคเบลล์ รับบทเป็น เพอร์ซีย์ แจ็กสัน ร่วมกับ ลีอาห์ ซาวา เจฟฟรีส์ และ อารยัน สิมาดรี

การพัฒนาซีรีส์นี้เริ่มในเดือนพฤษภาคม ค.ศ. 2020 หลังจากที่ไรออร์แดนแนะนำแก่ Disney Branded Television โจนาธาน อี. สไตน์เบิร์ก และ แดน ชอตซ์ ได้รับการประกาศให้เป็นผู้อำนวยการผลิตในเดือนกรกฎาคม ค.ศ. 2021 โดยเจมส์ โบบิน ได้รับการว่าจ้างให้กำกับตอนแรกในเดือนตุลาคม สโกเบลล์ได้รับเลือกให้รับบทนำในเดือนมกราคม พ.ศ. 2565 โดยมีเจฟฟรีส์และซิมฮาดรีร่วมแสดงในเดือนพฤษภาคม ภายในเดือนกันยายน อันเดอร์ส เองสตรอม และ เจ็ต วิลคินสัน ได้รับมอบหมายให้กำกับซีรีส์นี้หลายตอนด้วย การถ่ายทำเริ่มในเดือนมิถุนายน พ.ศ. 2565 ใน แวนคูเวอร์ บริติชโคลัมเบีย และสิ้นสุดในเดือนกุมภาพันธ์ พ.ศ. 2566 โดยมีการเปิดเผยนักแสดงเพิ่มเติมตลอดปี พ.ศ. 2565 และ 2566

*เพอร์ซีย์ แจ็กสัน แอนด์ดิโอลิมเปียนส์* ฉายรอบปฐมทัศน์ในวันที่ 19 ธันวาคม  ค.ศ. 2023 บนดิสนีย์+ โดยซีซันแรกประกอบด้วยแปดตอน ซีรีส์นี้ได้รับการวิจารณ์เชิงบวกจากนักวิจารณ์ ซึ่งส่วนใหญ่ยกย่องความซื่อสัตย์ต่อต้นฉบับและการแสดงของนักแสดง

## อ้างอิง

## แหล่งข้อมูลอื่น
* 
* 

หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2566
ทะเลสาบดอยเต่า

**ทะเลสาบดอยเต่า** เป็นพื้นที่น้ำท่วมถึงภายหลังการสร้างเขื่อนภูมิพล มีลักษณะเป็นอ่างเก็บน้ำขนาดใหญ่ ซึ่งอยู่เหนือเขื่อนภูมิพล ใช้ในการเกษตรกรรม การประมง และเป็นแหล่งท่องเที่ยว ตั้งอยู่ในเขตอำเภอดอยเต่า จังหวัดเชียงใหม่

ทะเลสาบดอยเต่า นอกจากจะเป็นแหล่งน้ำเพื่อการเกษตรกรรม และแหล่งเพาะพันธุ์สัตว์น้ำสำคัญแล้ว ยังเป็นแหล่งท่องเที่ยวที่มีชื่อเสียงของจังหวัดเชียงใหม่ ในรูปแบบของการล่องแพ และร้านค้าจำหน่ายอาหารริมน้ำ

## ประวัติ
เมื่อมีการสร้างเขื่อนภูมิพล ในปี พ.ศ. 2507 ส่งผลให้พื้นที่อำเภอดอยเต่าบางส่วน มีระดับต่ำกว่าระดับในเขื่อนภูมิพล ชาวบ้านมีการย้ายชุมชนมาตั้งรกรากอยู่บนที่สูงเหนือระดับน้ำ มีบ้านเรือน วัด และสถานที่สำคัญถูกน้ำท่วมไปจำนวนมาก ชาวบ้านบางส่วนได้รับการจัดสรรที่ดินจากนิคมสร้างตนเองเขื่อนภูมิพล ครอบครัวละ 5 ไร่ (จำนวน 1,711 ครอบครัว) แต่ส่วนมากถอยร่นขึ้นมาจากพื้นที่ที่น้ำในอ่างท่วมถึงและไม่มีที่ดินทำกิน

## การเดินทาง
ทะเลสาบดอยเต่า สามารถเดินทางจากตัวเมืองเชียงใหม่ใช้ทางหลวงหมายเลข 108 ไปยังอำเภอฮอด ระยะทาง 90 กิโลเมตร แล้วเลี้ยวซ้ายสู่ทางหลวงหมายเลข 1103 ไปยังทะเลสาบดอยเต่าอีก 35 กิโลเมตร รวมระยะทางจากจังหวัดเชียงใหม่ 125 กิโลเมตร

## อ้างอิง

ดอยเต่า
หมวดหมู่:อำเภอดอยเต่า
ทาคุโตะ โอโตกุโระ

**ทาคุโตะ โอโตกุโระ** () เป็นนักมวยปล้ำรูปแบบฟรีสไตล์ชาวญี่ปุ่นที่แข่งขันด้วยรุ่นน้ำหนัก 65 กิโลกรัม ในโอลิมปิกฤดูร้อน 2020 โอโตกุโระได้รับเหรียญทองหลังจากเอาชนะ กัดซิมูราด ราชิดอฟ แชมป์โลกคนเก่า  และฮาจิ อาลีเยฟ แชมป์โลก 3 สมัย  ในการแข่งขันนักเรียนนายร้อยชิงแชมป์โลก โอโตกุโระเข้าสู่รุ่นใหญ่เป็นครั้งแรกเมื่อเขาไร้พ่าย (16– 0) ในปี ค.ศ. 2018 เข้าได้รับตำแหน่งแชมป์โลกและแชมป์ของประเทศ เมื่ออายุ 19 ปี จากนั้นเขาก็กลายเป็นแชมป์ภูมิภาคเอเชียสองครั้ง (ได้รับตำแหน่งในปี ค.ศ. 2020 และ 2021)

## อ้างอิง

## แหล่งข้อมูลอื่น
*
ม้าสายลม

**ม้าสายลม** () หรือในภาษาทิเบตเรียก ***ลุงตา*** () เป็นสัญลักษณ์แทนวิญญาณมนุษย์ในธรรมเนียมลัทธิชามานของเอเชียตะวันออกและเอเชียกลาง ในศาสนาพุทธแบบทิเบตถือว่าเป็นองค์ประกอบสำคัญในสัตว์สี่ชนิดที่แทนทิศทั้งสี่รวมถึงเป็นสัญลักษณ์แทนแนวคิดของความโชคดีและความเป็นอยู่ที่ดี นอกจากนี้คำว่า *ลุงตา* ยังเป็นชื่อเรียกของธงมนตร์รูปแบบที่มีรูปสัตว์ห้าชนิด ส่วนในมองโกเลียซึ่งเรียกม้าสายลมว่า ***คีย์โมรี*** () ยังใช้คำเดียวกันนี้ยังอาจเรียกแทนคำว่าวิญญาณ ม้าสายลมยังถูกนำมาประยุกต์เป็นรูปของตราแผ่นดินของมองโกเลียเช่นกัน

ในวัฒนธรรมทิเบตนั้น ศาสนาพุทธ (, "พระธรรมเลิศล้ำ") กับศาสนาพื้นถิ่น (, "พระธรรมมนุษย์") ดำรงอยู่ร่วมกัน ม้าสายลมเป็นองค์ประกอบหลักที่ปรากฏในศาสนาพื้นถิ่น และเป็นสัญลักษณ์ของทางโลกหรือของฆราวาส มากกว่าจะเป็นแนวคิดในศาสนาพุทธ ดังที่อธิบายไว้โดยนักวิชาการด้านทิเบต ซัมเตน จี คาร์มาย แม้เดิมที ม้าสายลมจะไม่เกี่ยวข้องกับศาสนาพุทธ แต่ต่อมาก็ได้ผสมกลมกลืนเข้าเป็นองค์ประกอบทางศาสนาของพุทธ โดยเฉพาะอย่างยิ่ง ลามะสมัยศตวรรษที่ 19 ในขบวนการริเม โดยเฉพาะจู มีพัม เริ่มที่จะผสานลัทธิชามานพื้นถิ่น ตำนานมุขปาฐะ ตันตระแบบพุทธ ลัทธิเต๋า จงเชนและ กาลจักรตันตระเข้าด้วยกันอย่างเป็นระบบ ที่ซึ่งม้าสายลมกลายมาเป็นสัญลักษณ์ที่มีความพุทธมากขึ้น และถูกนำมาประยุกต์ใช้ในทางศาสนาพุทธแบบทิเบตเรื่อยมา

ม้าสายลมมีหลายความหมาย ความหมายที่นิยมตีความในคติของทิเบตคือม้าสายลมเป็นสัญลักษณ์ของความเป็นอยู่ที่ดีและโชคดี แนวคิดนี้ปรากฏในคำกล่าวเช่น *rlung rta dar ba*  (ม้าสายลมเพิ่มขึ้น) สำหรับแทนเมื่อเรื่องดี ๆ เกิดขึ้น

## อ้างอิง

หมวดหมู่:ม้า
หมวดหมู่:วัฒนธรรมทิเบต
หมวดหมู่:วัฒนธรรมมองโกเลีย
หมวดหมู่:ศาสนาพุทธแบบทิเบต
หมวดหมู่:สัญลักษณ์ในศาสนา
แผงกั้นควบคุมฝูงชน

[thumb|280x280px|แผงกั้นควบคุมฝูงชนและตำรวจปราบจลาจลจาก[กองบังคับการอารักขาและควบคุมฝูงชน กองบัญชาการตำรวจนครบาล]]
[thumb|right|300px|ระหว่างการแข่งขัน[ลอนดอนมาราธอนปี 2557 เจ้าหน้าที่ตำรวจได้กั้นผู้ชมไว้หลังรั้ว ขณะที่เจ้าหน้าที่ปฐมพยาบาลกำลังลาดตระเวน]]
**แผงกั้นควบคุมฝูงชน** ( หรือเรียกอีกอย่างว่า **เครื่องกีดขวางควบคุมฝูงชน** (crowd control barricade) บางรุ่นเรียกว่า**เฟรนช์แบริเออร์** (French barrier) หรือ**ไบค์แร็ค** (bike rack) ในสหรัฐ และ**มิลล์แบริเออร์** (mills barrier) ในฮ่องกง) มักใช้งานในงานสาธารณะต่าง ๆ ปรากฎเห็นบ่อยในงานกีฬา, ขบวนพาเหรด, การชุมนุมทางการเมือง, การเดินขบวน และเทศกาลกลางแจ้ง ผู้จัดงาน ผู้จัดการสถานที่ และเจ้าหน้าที่รักษาความปลอดภัยใช้งานเครื่องกีดขวางเป็นส่วนหนึ่งในการวางแผนการจัดการฝูงชน

## ประวัติ
### นาดาร์
จูลส์ อันสปาช นายกเทศมนตรีเมืองบรัสเซลส์ให้เครดิตในการประดิษฐ์แผงกั้นควบคุมฝูงชน (crowd control barrier) ในโอกาสที่นาดาร์ ช่างภาพชาวฝรั่งเศสเดินทางมายังเมืองบรัสเซลล์ พร้อมกับบอลลูน *Géant* เมื่อวันที่ 26 กันยายน พ.ศ. 2407 จูลส์ อันสปาชได้สร้างแผงกั้นเคลื่อนที่เพื่อกันฝูงชนให้อยู่ในระยะปลอดภัย จนกระทั่งทุกวันนี้ แผงกั้นควบคุมฝูงชนเป็นที่รู้จักทั้งในภาษาเฟลมิชและภาษาเบลเยี่ยมฝรั่งเศสว่า *Nadar barrier*

## ดูเพิ่ม
* ชิกเคน (สิ่งกีดขวาง)
* การควบคุมฝูงชน
* รั้วชั่วคราว
* รั้วไวนิล

## หมายเหตุ

## แหล่งข้อมูลอื่น
 
* Article about sawhorses used for crowd control (paywall)
* ''Facility Manager'' article on steel barrier stability in windy conditions
* ''New York Daily News'' article on steel barrier use in New York City

หมวดหมู่:การควบคุมฝูงชน
หมวดหมู่:การรักษาความปลอดภัยวงรอบ
หมวดหมู่:อุปกรณ์ประดับถนน
วิทยาลัยแพทยศาสตร์จอนส์ ฮอปคินส์

**วิทยาลัยแพทยศาสตร์ มหาวิทยาลัยจอนส์ ฮอปคินส์** (; **JHUSOM**) เป็นโรงเรียนแพทย์ของมหาวิทยาลัยจอนส์ ฮอปคินส์ มหาวิทยาลัยเพื่อการวิจัยของเอกชนในแบลทีมอร์ รัฐแมริแลนด์ ก่อตัเงขึ้นในปี 1893 และมีวิทยาเขตร่วมกับโรงพยาบาลจอนส์ ฮอปคินส์ และ ศูนย์เด็กจอนส์ ฮอปคินส์ซึ่งก่อตั้งขึ้นในปี 1889 วิทยาลัยแพทยศาสตร์จอนส์ ฮอปคินส์ ได้รับการจัดอันดับต้น ๆ ในรายชื่อโรงเรียนแพทย์ของสหรัฐในแง่ของทุนวิจัยจากสถาบันสุขภาพแห่งชาติและในอีกหลายสาขามาโดยตลอด

โรงพยาบาลสอนหลักของวิทยาลัยคือโรงพยาบาลจอนส์ ฮอปคินส์ และ ศูนย์เด็กจอนส์ ฮอปคินส์ ซึ่งอยู่ในวิทยาเขตเดียวกับสถาบัน นอกจากนี้ยังมีโรงพยาบาลสอนเป็นศูนย์ประจำภูมิภาคอีก เช่น ศูนย์การแพทย์จอนส์ ฮอปคินส์ เบย์วิวในแบลทีมอร์ตะวันออก, โรงพยาบาลกลางเทศมณฑลฮอเวิร์ดใกล้กับนครเอลลิคอต, โรงพยาบาลซับเออร์บันในบีเทสดา, โรงพยาบาลซิบลีเมเมอเรียลในวอชิงตันดีซี และ โรงพยาบาลเด็ก จอนส์ ฮอปคินส์ ออลล์ ชิลเดริน ในเซนต์พีเทอส์เบิร์ก รัฐฟลอริดา โรงพยาบาลเหล่านี้รวมกันเป็นศูนย์วิทยาศาสตร์สุขภาพเชิงวิชาการ

มีความก้าวหน้าทางการแพทย์จำนวนมากที่เกิดขึ้นจากวิทยาลัยแพทยศาสตร์จอนส์ ฮอปคินส์ ตั้งแต่การเป็นหน่วยงานแรก ๆ ที่รับผู้ป่วยหญิงเข้าเป็นผู้ป่วยใน ไปจนถึงการใช้ถุงมือยางครั้งแรกของโลกเพื่อช่วยให้การทำหัตถการทางศัลยกรรมดำเนินไปได้โดยปลอดเชื้อ รวมถึงยังเป็นแหล่งตีพิมพ์ของ *The Harriet Lane Handbook* (สมุดแฮริเอ็ต เลน) แหล่งข้อมูลทางการแพทย์ในสาขากุมารเวชศาสตร์ที่มีอิทธิพลอย่างมาก และมีสถาบันลีเบอร์เพื่อการพัฒนาด้านสมองเป็นองค์การร่วมของสถาบัน

ตามข้อมูลของ *[[Flexner Report|เฟล็กซ์เนอร์รีพอร์ต]]* วิทยาลัยแพทยศาสตร์จอนส์ ฮอปคินส์ เป็นต้นแบบสำหรับแพทยศาสตร์ศึกษาของอเมริกา

## อ้างอิง

หมวดหมู่:สถาบันแพทยศาสตร์ในสหรัฐ
หมวดหมู่:บอลทิมอร์
เมโยคลินิก

**เมโยคลินิก** () เป็นศูนย์การแพทย์เพื่อประโยชน์ทางวิชาการไม่แสวงผลกำไรในสหรัฐ เมโยคลินิกมีเป้าหมายเพื่อผสานบริการสุขภาพ, การศึกษา และ การวิจัย เมโยคลินิกมีแพทย์และนักวิทยาศาสตร์ 7,300 คน และเจ้าหน้าที่บริหารกับสนับสนุนบริการทางการแพทย์อื่น ๆ อีก 66,000 คน ในสามวิทยาเขต คือ รอเชสเทอร์ รัฐมินนิโซทา, แจ็กสันวิลล์ รัฐฟลอริดา และ ฟีนิกซ์/สก็อตส์เดลล์ รัฐแอริโซนา บริการทางการแพทย์ของเมโยคลินิกเป็นบริการการรักษากรณีผู้ป่วยยากผ่านระบบการบริการสุขภาพในระดับตติยภูมิ และเป็นจุดหมายบริการทางการแพทย์ เมโยคลินิกเป็นที่ตั้งของวิทยาลัยแพทยศาสตร์แอลิกซ์ เมโยคลินิก ซึ่งได้รับการจัดอันดับอยู่ที่ 15 และเมโยคลินิกยังมีโครงการฝึกสอนแพทย์ประจำบ้านจำนวนมากที่ได้รับการยอมรับมากที่สุดของสหรัฐ เมโยคลินิกใช้งบประมาณประจำปีมากกว่า $660 ล้านไปกับการวิจัย และมีนักวิจัยเต็มเวลาอยู่ 3,000 คนในสังกัด

วิลเลียม วอรอล เมโย ตั้งรกรากครอบครัวของเขาในรอเชสเทอร์ในปี 1864 และเปิดคลินิกบริการทางการแพทย์ของตนเองขึ้น ต่อมาลูกของเขา วิลเลียม และ ชาลส์ เมโย ร่วมกับ เพื่อนร่วมวิชาชีพ สตินช์ฟีลด์, เกรแฮม, พลัมเมอร์, มิลเลต, จูด และ บอลฟัวร์ ร่วมกันพัฒนาต่อยอดมาจนเป็นเมโยคลินิก ปัจจุบันมีโรงพยาบาลที่รอเชสเทอร์ และวิทยาเขตหลัก ๆ ในรัฐแอริโซนา และรัฐฟลอริดา ในปี 2020 เมโยคลินิกเข้าซื้อหน่วยบริการสุขภาพในลอนดอน สหรัฐ

เมโยคลินิกได้รับการจัดอันดับเป็นที่หนึ่งในสหรัฐเป็นเวลาเจ็ดปีติดต่อกันในฐานะโรงพยาบาลที่ดีที่สุดของ *[[U.S. News & World Report|ยูเอสนิวส์แอนด์เวลด์รีพอร์ต]]* และอยู่ในอันดับต้น ๆ หรือเป็นที่หนึ่งมามากกว่า 35 ปี รวมถึงเป็นหนึ่งใน "100 บริษัทที่น่าทำงานด้วยมากที่สุด" โดย '' ฟอร์ชูน'' ติดต่อกันสิบสี่ปี

## อ้างอิง

หมวดหมู่:โรงพยาบาลในสหรัฐ
หมวดหมู่:บริการสุขภาพในสหรัฐ
อี อี-คย็อง

**อี อี-คย็อง** (; 8 มกราคม พ.ศ. 2532) เป็นนักแสดงชาวเกาหลีใต้

## ผลงานเพลง
### ซิงเกิล

## อ้างอิง

## แหล่งข้อมูลอื่น
* 
* 
* 
* 

หมวดหมู่:นักแสดงชายชาวเกาหลีใต้
หมวดหมู่:บุคคลที่เกิดในปี พ.ศ. 2532
แกงเหงาหงอด

**แกงเหงาหงอด** เป็นแกงไทยชนิดหนึ่ง ให้รสเปรี้ยวคล้ายแกงส้มของภาคกลางหากแต่มีน้ำแกงใสกว่า ถือเป็นแกงโบราณที่มาตั้งแต่ยุคอาณาจักรอยุธยา และเชื่อว่าเป็นอาหารที่ดัดแปลงมาจากบูยาแบ็ส () ซึ่งได้รับผ่านนักเดินเรือชาวโปรตุเกสอีกทอดหนึ่ง แกงเหงาหงอดนี้มีรสชาติอย่างแกงส้มผสมแกงป่า เพราะโดดเด่นด้านความเผ็ดร้อน

## ประวัติ
สันนิษฐานกันว่าแกงเหงาหงอด คืออาหารที่ชาวโปรตุเกสปรุงเป็นบูยาแบ็ส โดยใช้วัตถุดิบที่มีอยู่ในท้องถิ่น เช่น เปลี่ยนปลาค็อดมาใช้ปลาสังกะวาด เพิ่มเติมด้วยสมุนไพร ได้แก่ กระเทียม หอมแดง กระชาย พริกชี้ฟ้า กะปิ และใช้ความเปรี้ยวจากส้มมะขาม (หรือมะขามเปียก) แต่สิ่งที่ยังคงเดิมตามรูปแบบของบูยาแบ็ส คือการโรยหน้าด้วยใบโหระพา ในเวลาต่อมาแกงเหงาหงอดได้กลายเป็นหนึ่งในเครื่องเสวยของเจ้านายในราชสำนักอยุธยา เพราะแกงนี้มีสรรพคุณทำให้คลายหนาว รักษาระบบเลือดลมได้เป็นอย่างดี อาหารชนิดนี้ได้ตกทอดมาจนถึงยุครัตนโกสินทร์ ท่านผู้หญิงเปลี่ยน ภาสกรวงศ์ ได้บันทึกถึงแกงเหงาหงอดนี้ไว้ว่า *"...แกงเหงาหงอด จึงกลายเป็นซุปฝาหรั่งในสำรับเครื่องคาวชาวกรุงศรีฯ ที่มีการผสมผสานด้านวัฒนธรรมการกินในรูปแบบใหม่ โดยชาวกรุงศรีอยุธยารู้จักดัดแปลงให้เหมาะสมกับวัฒนธรรมการกินอยู่และวัตถุดิบในพื้นถิ่นจนกลายเป็นเอกลักษณ์เฉพาะตัว และยังสืบทอดเป็นภูมิปัญญาในกลุ่มชาวไทยเชื้อสายโปรตุเกสมาจนกระทั่งทุกวันนี้..."* อย่างไรก็ตาม กฤช เหลือลมัย คอลัมนิสต์ แสดงความเห็นว่า แกงนี้ดูไม่เหมือนอาหารโปรตุเกสเท่าใด

ชื่อ "แกงเหงาหงอด" นี้ ยังคงเป็นปริศนาถึงที่มาและความหมาย ผู้ช่วยศาสตราจารย์ สกุลตรา ค้ำชู สันนิษฐานว่าอาจเป็นชื่อที่คล้องจองกับอาหารโปรตุเกสก็เป็นได้ ส่วนกฤช เหลือลมัย สันนิษฐานว่าอาจมาจากคำ "กระเง้ากระงอด" เพราะแม่ครัวต้องกรองน้ำแกงให้ใสอยู่คนเดียว "...นี่อาจจะคือ ‘แกงกระเง้ากระงอด’ (?) ที่แสดงอาการแง่งอน การหลบลี้ เฝ้านั่งก้มหน้ากรองน้ำแกงซ้ำแล้วซ้ำเล่าอยู่คนเดียวจนใสกิ๊ก แล้วครั้นงอนแต่ลำพังคนเดียวหนักเข้า คนทำเหตุเองก็พลอยลืมโทษแห่งตน จดจำเคลื่อนคลาดเป็นแกงเหงาหงอดไป ก็อาจเป็นได้..."

## ส่วนผสม
พริกแกงที่ใช้ทำแกงเหงาหงอดมีลักษณะใกล้เคียงกับพริกแกงสำหรับทำแกงส้ม ประกอบไปด้วย พริกชี้ฟ้าเหลืองสด พริกชี้ฟ้าแดงแห้ง กระเทียม หอมแดง กระชาย กะปิ (บางสูตรใส่ข่าลงไปด้วย) จากนั้นนำพริกแกงไปละลายน้ำแล้วกรองด้วยผ้าขาวบางให้เหลือแต่น้ำสีใส นำน้ำที่ได้จากการกรองนี้ไปต้มจนเดือดจึงใส่ปลาลงไป ดั้งเดิมจะใช้ปลาสังกะวาดเป็นหลัก แต่ในปัจจุบันนิยมใช้ปลาสวาย ปลาเนื้ออ่อน หรือปลาน้ำดอกไม้แทน ปรุงรสด้วยเกลือ น้ำส้มมะขาม อาจใช้น้ำมะนาวหรือน้ำมะกรูดให้รสเปรี้ยว และด้วยความที่เป็นแกงโบราณ จึงใช้ความหวานที่ได้จากพืช ได้แก่ ฟักแฟง และแตงโมอ่อนแบบไม่ปอกเปลือก (เพื่อรักษาคุณค่าทางโภชนาการ) ไม่ใช้น้ำตาลตัดรสหวาน แล้วโรยหน้าด้วยใบโหระพา

## อ้างอิง

หมวดหมู่:แกง
หมวดหมู่:อาหารจากเนื้อปลา
หมวดหมู่:อาหารไทยภาคกลาง
นิลบา อี โอส เดซาสโทรนาอูตาส

***นิลบา อี โอส เดซาสโทรนาอูตาส*** () เป็นการ์ตูนทีวีแอนิเมชันของประเทศบราซิล สร้างโดย อาเล แมคฮาโด ออกอากาศทางช่องทีวี รา ทิม บูม เมื่อวันที่ 4 ธันวาคม พ.ศ. 2010 ถึงปี พ.ศ. 2012

## ตัวละครและเสียงพากย์

* อเล็กซ์ มิเนย์ รับบท นิลตัน "นิลบา" บาวสค์ (Nilton "Nilba" Bawsk)
* ราฟาเอล คามาโช รับบท อัลเบิร์ต II (Albert II)
* ตีอาโก กีมาไรช์ รับบท คอนตรัลต (Contralt) และ สร. ดอว์สันส์ (Sr. Dawsons)
* ไธนา อัลไมดา รับบท ไลกา บาวสค์ (Laika Bawsk)
* เลาดี เรจินา รับบท โดนา ฮิลดา (Dona Hilda)
* ซิดนีย์ เซซาร์ รับบท ดร. โรเจอร์ (Dr. Roger) และ ซูร์ดุกี (Zürduqui)
* เมาโร คาสโตร รับบท ยูร์คุต (Yürkut)
* วากเนร์ ซานโตส รับบท ซาบา (Zaba)

## อ้างอิง

## แหล่งข้อมูลอื่น

*  
* 
* 
* 

หมวดหมู่:การ์ตูนบราซิล
หมวดหมู่:รายการโทรทัศน์ภาษาโปรตุเกส
หมวดหมู่:การ์ตูนทีวีแอนิเมชันเกี่ยวกับเด็ก
หมวดหมู่:การ์ตูนทีวีแอนิเมชันเกี่ยวกับลิง
หมวดหมู่:ตัวละครที่เป็นนักบินอวกาศ
ยู มิยาซากิ

**ยู มิยาซากิ** (, เกิด 7 ตุลาคม) เป็นนักพากย์ชายชาวญี่ปุ่น เกิดที่จังหวัดคานางาวะ สังกัดสหกรณ์ผู้บริโภคนักแสดงโตเกียว ภรรยาคืออัตสึมิ ทาเนซากิ เป็นนักพากย์เช่นกัน แต่งงานกันเมื่อปี 2023

## ผลงานพากย์
* *[[ตำนานตระกูลไทระ]]* (ไทระ โนะ ชิเงฮิระ)
* *[[ร้อยเรียงรักจากหัวใจ]]* (นางิ อิตสึโอมิ)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดคานางาวะ
หมวดหมู่:นักพากย์ชายชาวญี่ปุ่น
ผลิตภัณฑ์ (ธุรกิจ)

thumb| ผลิตภัณฑ์ต่าง ๆ บนชั้นวางในร้านเฟรดเมเยอร์
ในด้านการตลาด **ผลิตภัณฑ์** () คือสิ่งของหรือระบบหรือบริการที่จัดทำขึ้นเพื่อตอบสนองต่อผู้บริโภค ตามความต้องการของผู้บริโภค จะเป็นสิ่งใดก็ตามที่สามารถตอบสนองความต้องการของตลาดตามความต้องการของลูกค้า ในการขายปลีก ผลิตภัณฑ์มักจะเรียกว่า สินค้า และในอุตสาหกรรมการผลิต ผลิตภัณฑ์เหล่านี้จะซื้อในรูปแบบวัตถุดิบ และขายในลักษณะสินค้าสำเร็จรูป ส่วนการบริการก็ถือเป็นประเภทของผลิตภัณฑ์เช่นกัน

ในการจัดการโครงการ ผลิตภัณฑ์คือคำจำกัดความอย่างเป็นทางการของการส่งมอบของโครงการที่ประกอบขึ้นใ=ห้เกิดการบรรลุวัตถุประสงค์ของโครงการ

## อ้างอิง

หมวดหมู่:การจัดการผลิตภัณฑ์
หมวดหมู่:คำศัพท์ธุรกิจ
อิธามาร์

ในชุดคัมภีร์โทราห์ **อิธามาร์** (; ) เป็นบุตรชายคนที่ 4 และคนสุดท้องของมหาปุโรหิตอาโรน ภายหลังจากการสร้างพลับพลา อิธามาร์รับผิดชอบในการบันทึกบัญชีสิ่งของที่ใช้ในพลับพลา เพื่อให้มั่นใจว่าการสร้างพลับพลาและสิ่งของในพลับพลาเป็นไปตามพระประสงค์ของพระเจ้าที่ตรัสกับโมเสสบนภูเขาซีนาย

## ในคัมภีร์ไบเบิล
ภายหลังการเสียชีวิตของนาดับและอาบีฮู พี่ชายคนโตสองคนของอิธามาร์ที่ถูกพระเจ้าลงโทษจากการถวายเครื่องบูชาด้วยไฟที่ผิดจากที่พระเจ้าบัญชาไว้ อิธามาร์จึงได้ทำหน้าที่เป็นปุโรหิตพร้อมด้วยพี่ชายอีกคนคือเอเลอาซาร์ ทั้งอิธามาร์และเอเลอาซาร์ถือเป็นบรรพบุรุษสายตรงของปุโรหิตในสมัยหลังทุกคน

 บันทึกเหตุการณ์ที่โมเสสโกรธเอเลอาซาร์และอิธามาร์เรื่องที่ทั้งคู่ไม่รับประทานเครื่องบูชาลบล้างบาปภายในพลับพลาตามข้อกำหนดที่ระบุไว้ในหนังสือเลวีนิติบทก่อนหน้าเกี่ยวกับการมีสิทธิ์ของปุโรหิตในการรับส่วนแบ่งของถวายที่พวกเขาถวายแทนชาวอิสราเอล 

ระหว่างการเดินทางของชาวอิสราเอลในถิ่นทุรกันดาร อิธามาร์รับผิดชอบดูแลงานของตระกูลแห่งวงศ์วานเกอร์โชนและเมรารีในการขนย้ายอุปกรณ์และโครงสร้างในการสร้างพลับพลา ในขณะที่เอเลอาซาร์รับผิดชอบงานของตระกูลแห่งวงศ์วานโคฮาทในการขนย้ายเครื่องใช้ทางพิธีกรรม (หีบแห่งพันธสัญญา, แท่นบูชา และคันประทีป)

อิธามาร์ยังรับผิดชอบดูแลงานของชาวเลวีโดยทั่วไป

## อ้างอิง

หมวดหมู่:บุคคลจากหนังสืออพยพ
หมวดหมู่:บุคคลจากหนังสือกันดารวิถี
หมวดหมู่:หนังสือเลวีนิติ
เอเลอาซาร์

**เอเลอาซาร์** (, ; )  เป็นปุโรหิตในคัมภีร์ฮีบรู เป็นมหาปุโรหิตลำดับที่ 2 ที่สืบทอดตำแหน่งจากอาโรนผู้บิดาหลังจากอาโรนเสียชีวิต เอเลอาซาร์เป็นหลานอาของโมเสส 

## อ้างอิง

## แหล่งข้อมูลอื่น
* Lives of the saints - Righteous Eleazar, Macedonian Orthodox Church website
* https://catholicsaints.info/eleazar-the-patriarch/, Roman Catholic Church website

หมวดหมู่:บุคคลจากหนังสือกันดารวิถี
หมวดหมู่:หนังสือเลวีนิติ
หมวดหมู่:มหาปุโรหิตแห่งอิสราเอล
หมวดหมู่:นักบุญจากพันธสัญญาเดิม
ไฮเปอร์มาร์เก็ต

[thumb| ไฮเปอร์มาร์เก็ตใน[ประเทศฟิลิปปินส์|ฟิลิปปินส์ ซึ่งเป็นสาขาของเอสเอ็มไฮเปอร์มาร์เก็ต]]
**ไฮเปอร์มาร์เก็ต** () **ไฮเปอร์สโตร์** (hyperstore) **ซูเปอร์เซนเตอร์**, (supercentre) หรือ **ซูเปอร์สโตร์** (superstore) เป็นร้านค้าปลีกขนาดใหญ่ ที่รวมซูเปอร์มาร์เก็ตและห้างสรรพสินค้าเข้าด้วยกัน ผลลัพธ์ที่ได้คือเป็นร้านค้าปลีกที่มีผลิตภัณฑ์หลากหลายมายมายหลายประเภท รวมถึงมีกลุ่มสินค้าของชำเต็มรูปแบบและสินค้าทั่วไป ตามทฤษฎีแล้ว ไฮเปอร์มาร์เก็ตสามารถตอบสนองลูกค้าได้ทุกความต้องการในการซื้อของในชีวิตประจำวันได้ในครั้งเดียว

ไฮเปอร์มาร์เก็ตมีลักษณะเหมือนกับร้านค้าขนาดใหญ่อื่น ๆ โดยทั่วไป คือมีโมเดลธุรกิจที่เน้นไปที่การขายในปริมาณมากและมีอัตรากำไรต่ำ โดยทั่วไปครอบคลุมพื้นที่  โดยทั่วไปจะมีสินค้ามากกว่า 200,000 ตราสินค้าที่แตกต่างกัน เนื่องจากมีพื้นที่ขนาดใหญ่ ไฮเปอร์มาร์เก็ตหลายแห่งจึงเลือกสถานที่ตั้งในเขตชานเมืองหรือนอกเมืองที่สามารถเข้าถึงได้ง่ายโดยรถยนต์

## อ้างอิง

หมวดหมู่:ผู้ค้าปลีกอาหาร
หมวดหมู่:รูปแบบการค้าปลีก
ฮิโตมิ อูเอดะ

**ฮิโตมิ อูเอดะ** (, เกิด 29 กรกฎาคม) เป็น นักพากย์หญิงชาวญี่ปุ่น เกิดที่จังหวัดเกียวโต สังกัดอาโอนิโปรดักชัน ส่วนสูง 172 ซม.

## ผลงานพากย์
* *[[สาวม้าโมเอะ]]* (โกลด์ชิป)
* *[[ผีปั่น☆ไอดอลป่วน]]* (คะเซ็นจิกิ)
* *[[ตำนานผู้กล้าแห่งแหวน]]* (กรานาร์ต)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดเกียวโต
หมวดหมู่:นักพากย์หญิงชาวญี่ปุ่น